કલમ-૭નું વાંચન એ બાબત સ્પષ્ટ કરે છે કે, જ્યારે દાવો કરવાની કે હુકમનામાની બજવણીની અરજી કરવાનો સંયુક્ત અધિકાર ધરાવતી કેટલીક વ્યક્તિઓમાંથી કોઈ એક વ્યક્તિ આવી અસમર્થતા હેઠળ હોય અને આવી (અસમર્થતા હેઠળની) વ્યક્તિની સંમતિ વિના મુક્તિ આપી શકાતી હોય તો તમામની સામે સમય પસાર થશે, પરંતુ જ્યારે આવી મુક્તિ આપી શકાય તેમ ન હોય ત્યારે તેમાંની કોઈ વ્યક્તિ, અન્ય વ્યક્તિઓની સંમતિ વિના મુક્તિ આપવાને સમર્થ ન બને અથવા અસમર્થતા દૂર ન થાય ત્યાં સુધી તેમાંની કોઈ વ્યક્તિ સામે સમય પસાર થશે નહીં.